Publication: Magyar Közlöny
Issue: MK-2011-78 (Year: 2011, Number: 78)
Era: contemporary
Section: üzemeltetésérõl, ellenõrzésérõl és az ellenõrökrõl szóló 113/1998. (VI. 10.) Korm. rendeletben elõírtakon túl
Paragraph Index: 361

d) a beszállítók kiválasztására, és a velük szemben támasztott követelmények betartására. A nukleáris biztonsági hatósági ellenõrzések fajtái Az átfogó ellenõrzés 1.5.2.0300. Az átfogó ellenõrzésta nukleárisbiztonságihatósága nukleárislétesítmény engedélyesetevékenységének elõre meghatározott területein hajtja végre. A vizsgálat célja teljes folyamatok mûködésének, kölcsönhatásának vizsgálata. 1.5.2.0400. Az átfogó ellenõrzés során a nukleáris biztonsági hatóság egy, vagy néhány egymást kiegészítõ szempontból ellenõrzi a nukleáris létesítmény mûködését, az üzemeltetési folyamatok mûködõképességét és összhangját, a vezetõség irányítási, felülvizsgálati és értékelési feladatainak teljesülését. 1.5.2.0500. Az ellenõrzés idõpontját és területeit a nukleáris biztonsági hatóság elõre rögzíti, és az engedélyest errõl megfelelõ idõben tájékoztatja annak érdekében, hogy az átfogó ellenõrzés elõkészítéséhez elegendõ idõ álljon rendelkezésre. 1.5.2.0600. Az átfogó ellenõrzés során az engedélyes minden terület ellenõrzéséhez biztosítja nyilatkozattételre felhatalmazott képviselõjét, és az ellenõrzés teljes ideje alatt készen áll a szükséges interjúk elkészítésére, dokumentumok bemutatására, helyszíni bejárások elvégzésére. 1.5.2.0700. A nukleáris biztonsági hatóság az ellenõrzés tapasztalatairól értékelést készít, és ezt elküldi az engedélyesnek.A nukleárisbiztonságihatóságiértékelésbenfoglalt észrevételekalapjánaz engedélyes intézkedési tervet dolgoz ki és hajt végre. A feladatok végrehajtásáról beszámol a nukleáris biztonsági hatóságnak a rendszeres jelentések keretében. A feltáró ellenõrzés 1.5.2.0800. A nukleáris biztonsági hatóság feltáró ellenõrzést végez, ha a nukleáris biztonsági hatósági tapasztalatok egy részfolyamattal, tevékenységgel vagy eseménnyel kapcsolatban eltérést mutatnak az elõírásoktól, vagy a jó gyakorlattól, valamint feltáró ellenõrzést végezhet az események kivizsgálása kapcsán. 1.5.2.0900. Az ellenõrzés idõpontját és témáit a nukleáris biztonsági hatóság elõre meghatározza, és a hatósági ellenõrzés alá vontat errõl megfelelõ idõben tájékoztatja annak érdekében, hogy a feltáró ellenõrzés elõkészítéséhez elegendõ idõ álljon rendelkezésre. 1.5.2.1000. Az ellenõrzés sikeres végrehajtása érdekében a hatósági ellenõrzés alá vont kijelöli a képviselõjét, és felhatalmazza az adott témával kapcsolatban nyilatkozattételi joggal. 1.5.2.1100. A hatósági ellenõrzés alá vont az ellenõrzési jegyzõkönyvben rögzítettek alapján intézkedési tervet dolgoz ki és hajt végre. A feladatok végrehajtásáról az engedélyes beszámol a nukleáris biztonsági hatóságnak a rendszeres jelentések keretében. Eseti ellenõrzés 1.5.2.1200. A nukleáris biztonsági hatóság eseti ellenõrzést végez egy adott határozati feltétel, cselekmény, eltérés, információ, állapot vagy helyszín ellenõrzésére. Az eseti ellenõrzés lehet elõre bejelentett és be nem jelentett. 1.5.2.1300. Az elõre bejelentett ellenõrzés esetén a nukleáris biztonsági hatóság valamely program vagy terv alapján megjelöli azt a tevékenységet, cselekményt, vagy helyszínt, amelyet ellenõrizni kíván. Ezután a hatósági ellenõrzés alá vont kötelessége a nukleáris biztonsági hatóságot elõre – legalább 24 órával elõbb – értesíteni a tevékenység megkezdésének várható idõpontjáról. 1.5.2.1400. Elõre be nem jelentett ellenõrzés esetén az ellenõrzés megkezdésekor a nukleáris biztonsági hatósági ellenõr a hatósági ellenõrzés alá vont belsõ szabályozása szerint kijelölt munkavállalónak jelzi a nukleáris biztonsági hatósági ellenõrzés tényét, aki köteles intézkedni az adott témával kapcsolatbannyilatkozattételi és jegyzõkönyvezési joggal rendelkezõ képviseletrõl. 1.5.2.1500. A hatósági ellenõrzés alá vont a jegyzõkönyvben rögzítettek alapján intézkedik, és az engedélyes a feladatok végrehajtásáról beszámol a nukleáris biztonsági hatóságnak a rendszeres jelentések keretében. 1.5.2.1600. A nukleáris biztonsági hatóság a nukleáris létesítményben eseti ellenõrzést hajt végre különösen a következõ területeken:

Source: https://magyarkozlony.hu/hivatalos-lapok/56c523463ad7f94a02051f34386ca5267722f5d2/dokumentumok/68e3ea36dfd4c52213be4a94d3f7ac14072c077f/letoltes